Coba jelasin Peranan dari Utusan Melayu dalam bahasa melayu dong

Peranan Utusan Melayu ialah membina dan mencorakkan minda bangsa. Onn Jaafar yang memimpin UMNO (1946-1951) menyifatkan perjuangan UMNO ialah hasil seruan dalam akhbar ini.

Dalam keluaran sulungnya, Utusan Melayu menyeru umat Melayu supaya pertubuhan Melayu ditubuhkan. Utusan menyuarakan kedudukan dan hak orang Melayu. Menurut Prof. William R. Roff, pembaca Utusan yang ingin menolong akhbar itu digalakkan menulis untuk menyemarakkan suara dan perjuangan akhbar yang dikaitkan dengan jatuh bangun orang Melayu. Utusan dianggap mencerminkan hati nurani dan jiwa raga orang Melayu yang sedang menghadapi masa depan yang tidak menentu dan terancam.

Ishak Haji Muhammad (Pak Sako) menulis dengan penuh dengan kiasan dan amaran tentang peminggiran dan kemelaratan orang Melayu di tanah air mereka sendiri. Utusan Melayu dengan beraninya menonjolkan imej politik orang Melayu yang dibelenggu oleh penjajah dan kepongan ekonomi orang Cina.

Utusan membahaskan soal keturunan dan asal usul orang Melayu dalam sindrom masyarakat berbilang kaum yang kritikal dan kepimpinan Melayu yang daif. Pendidikan Melayu hendaklah diutamakan, jika tidak akan dihancurkan oleh kaum-kaum lain. Abdul Samad Ismail amat sinonim dengan Utusan Melayu. Beliau berjuang menentang penjajahan dari sebelum Perang Dunia Kedua hingga menjelang merdeka. Beliau ialah tokoh wartawan yang menghidupkan kewartawanan Melayu. Beliau turut menjadi tumpuan para pemimpin bukan Melayu, khususnya di Singapura.